Решение на Първоинстанционния съд (седми състав) от 6 октомври 2009 г. — MABB/Комисия
(Дело T‑24/06)
„Държавни помощи — Цифрова наземна телевизия — Помощ, предоставена от германските власти на радиотелевизионните оператори, които използват мрежата на цифрова наземна телевизия (DVB-T) в провинцията Берлин-Бранденбург — Решение, с което помощта се обявява за несъвместима с общия пазар и се нарежда нейното възстановяване — Жалба за отмяна — Липса на лично засягане — Недопустимост“
Жалба за отмяна — Физически или юридически лица — Актове, които ги засягат пряко и лично — Решение на Комисията, установяващо несъвместимост на помощ с общия пазар — Жалба за отмяна, подадена от орган, който е неразделна част от държавата, не разполага с бюджетна автономност и е подложен на държавен контрол — Недопустимост (член 230, параграф 4 ЕО) (вж. точки 42, 50, 52 и 53)
Предмет
Искане за отмяна на Решение 2006/513/ЕО на Комисията от 9 ноември 2005 година относно държавна помощ, приведена в действие от Федерална република Германия в полза на въвеждането на цифрова наземна телевизия (DVB-T) в провинцията Берлин-Бранденбург (ОВ L 200, 2006 г., стр. 14)
Диспозитив
1)
Отхвърля жалбата като недопустима.
2)
Осъжда Medienanstalt Berlin-Brandenburg (MABB) да заплати съдебните разноски.